UBERA ARANZETA (EH Bildu, 2013-04-11):
Señor Basagoiti.
Le tengo que reconocer que usted es un buen profesor de historia y lo que usted dice, señor Basagoiti, lo que supuestamente hacemos nosotros es lo que vosotros hacéis en España, ese discurso grandilocuente y patriota a favor de las selecciones española y es justamente lo que nosotros no queremos hacer.
Eta aipatu duzu guk hemen aipatu ditugun gauza guztiak ez direla errealak, ba emango dizut pixkatxo bat errealismo toke bat. Pentsatzen nuen Alderdi Popularreko kideak ez zutela EH Bilduko dokumentuak irakurtzen, logikoa da, baina bai pentsatzen nuen behintzat wikipedia irakurriko zenutela eta wikipedia ez da EH Bilduko web orria.
Eta web orri hori irakurtzen baduzu, ba konturatuko zara zein den errealitatea, eta zein den errealitateari Legebiltzar honetatik eta Espainiako Estatutik kanpo. Eta errealitatea oso-oso nabarmena da. Ingalaterran 20 federazio internazional daude errekonozituak eta denak ez dira futbolekoak.
País de Gales 19, Irlanda del Norte 8, Eskozia 20, Gibraltar 12, Kroazia Europak eta Estatu bezala aitortu aurretik FIFAk aitortzen zuen. Orduan, adibideak ditugu milaka. Wikipedian jarraitzen baldin baduzu Taiwan 54, Hong Kong 50, Kataluña 14, Euskal Herria 3 eta Surfeko Euskal Herriko selekzioak irabazi zuen lehenengo lehiaketan, Aritz Aramburuk irabazi zuen, zoritxarrez selekzio hori orain ez daukagu, galdetu beharko duzu Espainiako Gobernuari Euskal Herriko Surf Selekzioa ez izateko nork sartu zuen.
Eta momentu honetan ditugu mendi lasterketako selekzio bat, daukagu futbol salakoa eta kung fuko selekzio bat. Orduan, ikusten da kultura demokratikoa den kontu bat dela, kultura demokratikoa eta borondate kontu bat dela.
Eta esan dut lehen guk ez gaude hemen inoren kontra egiteko edo Espainiako Selekzioaren kontra egiteko, guk soilik nahi dugu euskal herritarren eta euskaldunen eskubideak, sentimenduak gauzatzea, besterik ez. Eta espresio horri bide ematea eta iruditzen zaigu aukera paregabea daukagula esku artean.
Eta nik benetan egia esan igual gaurkoan hobeto ulertu diot Euskal Alderdi Jeltzaleari non dagoen desadostasunak, eta iruditzen zait badirudi desadostasuna handiak dagoela Euskadi eta Euskal Herrian.
Baina niri atzo esan zidatena zen eragileekin loturarik ez zela nahi, federazioekin nahi zela bidea jorratu, ohore ofizialak ziren elkarteekin eta guk ofizialak diren elkarteekin ez daukagu inolako arazorik, zeren guretzat eragile guztiak baita federazioak ere ofizialak dira.
Eta ikasi behar duguna da lau urtetik behin egiten diren bozketatik edo aukeratzen diren ordezkaritzatik aparte, egunerokotasunean demokrazia, kultura demokratiko hori praktikara eraman behar dela eta ikasi behar dugu hor desberdinekin elkarlanean eta iruditzen zaigu aberasgarria dela.
Eta aukera paregabea daukagula eragileekin, guztiekin, baita federazioekin ere, normala da egunerokotasunean kudeaketa Jaurlaritzatik edo erakunde ofizial deituriko horietatik bideratzea, baina zalantzarik gabe aurrera egiteko eragile guztiekin kontatu behar dugu, guzti-guztiekin, hortik etorriko delako herri baten, gizarte baten atxikimendua eta kirola...
...guztiekin kontatu behar dugu, guzti-guztiekin. Hortik etorriko delako herri baten, gizarte baten atxikimendua.
Eta kirola, ikusten dugu kirolak duen garrantzia gizarte batetan. Gainera zuek ere horrela aitortzen duzue gizarte baten kohesioan, gizarte osasuntsu, ba ohitura osasuntsuetan oinarritutako gizarte batetan. Eta iruditzen zaigu ba gure herriarentzan ere selekzio bat izatea eta ofizialtasuna izatea ikaragarrizko garrantzitsua dela.
Eta ahazten zitzaidan. Surfeko selekzioarekin eskua sartu zen. Bazegoen beste bat ere lehenengoa izan zena, samboko selekzioa eta hor ere eskua sartu zen.
Beraz, ikusten da hemen borondatea eta kultura demokratikoa dela eta guk giza horretako eztabaida ba antzuetan ez gara sartuko ze guk benetan kirola bultzatu nahi dugu, benetan selekzio bat izan nahi dugu eta nahi duguna da herri baten, gizarte baten, herritarren espresioari, sentimenduari, kulturari bide ematea.
Eta horretarako berriro ere eskua luzatzen dizuegu gu prest egongo garela elkar lanerako, eta iruditzen zaigu Legegintzaldi honetan ezin dela aukera galdu.
Eskerrik asko.